jkorsvik/nowiki_second_scrape_merged huggingface dataset:
Yeomen of the Guard

The Queen's Body Guard of the Yeomen of the Guard er den britiske monarkens seremonielle livgarde. Den ble opprettet av Henrik VII i 1485 under slaget ved Bosworth Field, og bærer fortsatt uniformer fra tudortiden i rødt og gull. Det er 73 medlemmer av garden, som alle er pensjonerte soldater fra Storbritannias forsvar. Kommandanten for garden, Captain of the Queen's Bodyguard of the Yeomen of the Guard, er politisk utnevnt, og er alltid identisk med regjeringens Deputy Chief Whip i House of Lords. 
Yeomen of the Guard har kun en seremoniell rolle. De følger monarken under den årlige skjærtorsdagsseremonien, investiturer, hageselskapene på Buckingham Palace på sommeren og andre tilstelninger. De undersøker også kjelleren under Palace of Westminster før åpningen av Parlamentet, en tradisjon som går tilbake til kruttkomplottet i 1605 da krutt ble forsøkt antent i kjelleren. Den seremonielle undersøkelsen følges av en reell sikkerhetskontroll utført av Metropolitan Police Service. 
I det 18. århundre var det omkring førti yeomen på vakt på dagtid, og tyve på natten. I 1813 ble antallet kuttet ned, og siden 1837 har de kun blitt innkalt ved behov, alltid med omkring tre ukers forvarsel. De er aktive omkring tretti ganger i året, hvilket betyr at hvert medlem er i tjeneste seks til åtte dager hvert år. 
Alle medlemmer av garden er mellom 42 og 55 år gamle når de innlemmes. Snittalderen for aktive medlemmer ligger på rundt 60 år. De må ha sersjants grad eller høyere, men kan ikke være offiserer. De må også ha minst femten års tjeneste i forsvaret bak seg. Når de fyller 70 blir de supernumerære (eg. «overtallige»), hvilket betyr at de fortsatt står i rullene og får halv lønn, men ikke innkalles. Det blir omkring fire plasser ledige i året, som fylles av monarken på Lord Chamberlains anbefaling. Medlemmene er unntatt fra jurytjeneste, får gratis reise med jernbanen og kost og losji i forbindelse med tjenesteoppdrag. 
Yeomen of the Guard blandes ofte sammen med Yeoman Warders i Tower of London, som er en egen styrke med lignende uniformer.


== Krigstjeneste ==
I tidligere tider deltok Yeomen of the Guard i krigstjeneste, som livgarde for monarken. Slagene styrken har deltatt i er:

Stoke (1487)
Boulogne (1492)
Deptford Bridge/Blackheath (1497)
Tournai (1514)
Boulogne (1544)
Boyne (1690)
Dettingen (1743)Slaget ved Tournai og beleiringen av Boulogne er påført korpsets fane. 


== Eksterne lenker ==
(en) Yeomen of the Guard – kategori av bilder, video eller lyd på Commons
Vulkaner på Island

Vulkaner på Island. Island har en høy konsentrasjon av aktive vulkaner på grunn av unike geologiske forhold. Øya har rundt 130 vulkanske fjell, hvorav 18 har hatt utbrudd siden bosetningen av Island begynte. 
I løpet av de siste 500 år har Islands vulkaner trolig stått for 1/3 av den totale produksjonen av lava på kloden. Selv om utbruddet fra Laki i 1789 produserte den største mengden lava de siste 500 år, var utbruddet fra Eldgjá i 934 og andre utbrudd i den holocenske tidsepoken enda større.
Geologer forklarer den høye konsentrasjonen av vulkanske aktivitet i området med Islands plassering på Den midtatlantiske ryggen, og at det er et varmepunkt (hotspot) under øya. Island sitter på toppen av skillet mellom den eurasiske platen og den nordamerikanske platen, og det meste av den vulkanske aktiviteten er konsentrert rundt dette plateskillet, som krysser Island fra sørvest til nordøst. En del vulkanske aktivitet forekommer også i havet utenfor øya, spesielt utenfor sørkysten. Dette inkluderer undersjøiske vulkaner, og også nydannede vulkanske øyer slik som Surtsey og Jólnir.


== Vulkaner på Island ==
Det finnes mange forskjellige vulkantyper på Island. Den mest hyppige typen er sammensatte vulkaner som er spredt over et stort område, og som vanligvis er en del av en kjede med vulkaner.
De viktigste vulkanene på Island er:


=== På den sørvestlige delen av øya ===
Hekla
Öræfajökull
SnæfellsjökullKatla – ligger under isbreen Mýrdalsjökull
Eldgjá – ligger under isbreen Mýrdalsjökull
Laki – ligger under isbreen Mýrdalsjökull


=== I de indre og nordlige områdene av øya ===
Bárðarbunga – ligger under isbreen Vatnajökull
Grímsvötn – ligger under isbreen Vatnajökull
Kverkfjöll – ligger under isbreen VatnajökullKrafla
Askja
Herðubreið


=== På Vestamanneyjar ===
På Vestmannaeyjar-øygruppen utenfor sørkysten finner man også vulkaner. Øya Surtsey ble dannet under et undersjøisk utbrudd i 1963, og Eldfell på Heimaey som ble dannet i et utbrudd i 1973.


== Geotermisk aktivitet ==
Det er også flere områder på øya som har stor geotermisk aktivitet, slik som den sentrale vulkanen Hengill med Hveragerði, Haukadalur med den velkjente Geysir, og Hveravellir.


== Se også ==
Islands geografi


== Eksterne lenker ==
Bilder fra Grimsvotn-utbruddet i 2004 (en)
Geografisk søkemotor og kart over Island (en)
Prinsehytten

Prinsehytten er en hytte i Sikkilsdalen i Nord-Fron, nær Jotunheimen, i privat eie av den norske kongefamilien. Byggingen av hytta ble påbegynt i 1900 og stod ferdig i 1902, da den ble gitt som gave til de svenske prinsene Gustaf Adolf, Wilhelm og Erik. Hytta er tegnet av slottsforvalter Hjalmar Welhaven. Den ble gitt i gave til kronprins Olav da han ble myndig 2. juli 1924, fra den svenske kronprinsen, Gustaf Adolf. 


== Eksterne lenker ==
(no) Prinsehytta på kongehuset.no
Gusev (krater)

Gusev-krateret er et krater som Mars-roveren Spirit landet i på Mars i 2004. Krateret er ca. 170 km i diameter og ble formet for omtrentlig 3 til 4 milliarder år siden. Et kanalsystem ved navn Ma'adim Vallis renner inn i krateret, og har trolig en gang brakt med seg flytende væsker, eller vann eller is, på et tidspunkt i Mars sin historie. Krateret ser ut til å inneholde tykke sediment-lag. 
Noen eksponerte stein-utspring viser svak lagdeling, og noen vitenskapfolk tror at landformer synlig i det sørlige av krateret der Ma'adim Vallis kommer inn i krateret, minner om geologiske former lik de en ser i jordiske delta. Det kan ta 10-100 000 å danne deltaer av denne formen, noe som indikerer at vannstrømmen har eksistert i lange perioder. Bilder fra romsonder i bane rundt Mars indikerer at det engang har vært en stor sjø nær munningen av Ma'adim Vallis som kunne ha vært kilden til dette vannet. Det er ikke kjent om denne strømmen var sakte og kontinuerlig eller sporadisk med store flommer, eller en kombinasjon av disse.
Mere nylig har satellittbilder vist sporene av «støvdjevler» i Gusev-krateret. Spirit fotograferte senere en slik "støv-djevel" fra bakken, mars-roveren kan sannsynligvis takke slike vinder for rensingen av solcellepanelene.


== Navnet ==
Krateret fikk navnet sitt etter den russiske astronomen Matvei Gusev (1826–1866) i 1976 av IAU.


== Oppdagelser i krateret ==


=== Fjell ===
Columbia Hills er en fjellkjede ca. 3km fra Spirit' sitt opprinnelige landingssted.
Husband Hill er en av disse toppene
McCool Hill er den høyeste av Columbia Hills
Larry's Lookout er en del av Columbia Hills
Apollo 1 Hills er tre spredte fjell ca. 7-14 km fra Spirit' sitt opprinnelige landingssted.
Grissom Hill er en av disse toppene


=== Kratere ===
Bonneville-krateret er et krater på 200 meter besøkt av Spirit
Crivitz-krateret er et mindre krater lokalisert i Gusev-krateret
Thira-krateret er et krater lokalisert i Gusev-krateret, og som kan sees fra bakkene på Husband Hill.


=== Andre ting ===
Sleepy Hollow er en forsenking i bakken nær Spirit' sitt opprinnelige landingssted
Adirondack er navnet på den første steinen Spirit' undersøkte
Home Plate er en lagvis geologisk struktur som er studert av Spirit'


== Referanser ==


== Eksterne lenker ==
(en) Gusev Crater – kategori av bilder, video eller lyd på Commons 
Official Mars Rovers website
Google Mars zoomable map – centered on the Gusev crater
NASA/JPL – Gusev Crater 13.03.03 Krateret sett av romsonden Mars Odyssey
Karol Scheibler

Karol Wilhelm Scheibler (født 1. september 1820 i Montjoie (i dag Monschau) ved Aachen, død 13. april 1881 i Łódź) var den største fabrikanten i Łódź.


== Liv og virke ==


=== Bakgrunn ===
Scheibler kom fra en evangelisk-augsburgsk tysk familie. Faren hans eide en tøyfabrikk i Tyskland. Karol lærte seg yrket i England og praktiserte senere i Belgia, Frankrike, Skottland og Nederland. 


=== Karriere ===
I 1848 reiste han til Polen, og ble direktør i et bomullsspinneri hos sin onkel Fryderyk Schlösser i Ozorków. 
Hans selvstendige fabrikantkarriere skjøt fart etter bryllupet med Anna Werner i 1854. Hennes far eide tøyfabrikker i Zgierz og Ozorków samt en sukkerfabrikk i Leśmierz. Annas medgift var dobbelt så stor som Scheiblers formue. Den samlede summen, støttet opp av en rekke lån, gav ham muligheten til å åpne sin første fabrikk i 1855 – et fullstendig mekanisert spinneri. På kort tid omgjorde han bygningene sine til det mest moderne tekstilfirmaet i Łódź.
Med Karol Scheiblers virksomhet begynte en helt ny epoke i Łódź’ historie, og sikret byen ledelse innenfor tekstilindustrien i Europa. Han skapte et enormt industriimperium, bestående av komplekset ved Wodny Rynek («Vanntorget», i dag Seiersplassen), Księży Młyn og bebyggelsen langs Wincenty Tymienieckis gate helt frem til Piotrkowska-gaten.
Scheiblers fabrikk i Łódź fortsatte å blomstre og Schreibler kjøpte en rekke mindre møller i distriktene Źarki og Księży Młyn. Etter at en brann ødela fabrikken i  Księży Młyn i 1874, gjenoppbygde Scheibler den med 88.000 spindler og bygde sitt eget «rike» i Księży Młyn med hus for 321 familier, en brannstasjon, skoler, forretninger og ent sykehus.
Karol Scheibler var dermed også filantrop. Både han selv, og etter sin død også hans kone Anna Werner, sønnen Karol Wilhelm samt datteren og svigersønnen Matylda og Edward Herbst, la ut store summer til veldedighet og støttet finansielt byggingen av skoler, sykehus og kirker.
Scheibler ble gravlagt på Den gamle kirkegård i Łódź i Scheiblers kapell.


== Referanser ==
Sikkilsdalen

Sikkilsdalen er en dal i Nord-Fron kommune i østlige deler av Jotunheimen. Sikkilsdalen brukes som beiteland for hester om sommeren, med flere hesteslipp. Prinsehytta ligger i Sikkilsdalen.


== Referanser ==
VfL Osnabrück

VfL Osnabrück er et tysk idrettslag fra byen Osnabrück som tilbyr basketball, tennis, fotball, gymnastikk, svømming og bordtennis.
Herrenes fotballag spiller i 3. Liga som er den tredje beste fotballigaen i Tyskland.


== Plasseringer ==


== Eksterne lenker ==
Spillerstall - Transfermarkt
Offisielt nettsted 
(en) VfL Osnabrück – kategori av bilder, video eller lyd på Commons
Younis Mahmoud

Younis Mahmoud (født 2. mars 1983 i Irak) er en Irakisk fotballspiller som spiller spiss på fotballaget Al-Gharafa i Qatar. Han er også kaptein på det irakiske landslaget. 29. juli 2007 ble han asiatisk mester da Irak slo Saudi Arabia 1-0 i finalen til det Asiamesterskapet i fotball. Younis Mahmoud ble sammen med Japans Naohiro Takahara, og Saudi Arabias Yasser Al-Qahtani toppscorer i Asiamesterskapet i fotball med fire mål.


== Meritter ==
Asiatisk mester 2007
Toppscorer i Asiamesterskapet i fotball 2007 (4 mål)


== Eksterne lenker ==
(en) Offisielt nettsted 
(en) Younis Mahmoud – kategori av bilder, video eller lyd på Commons 
(en) Younis Mahmoud – Olympedia 
(en) Younis Mahmoud – Sports-Reference (OL-resultater – arkivert) 
(en) Younis Mahmoud – FIFA 
(en) Younis Mahmoud – Transfermarkt 
(en) Younis Mahmoud – national-football-teams.com 
(en) Younis Mahmoud – WorldFootball.net 
(en) Younis Mahmoud – FootballDatabase.eu 
(en) Younis Mahmoud – Soccerway 
(en) Younis Mahmoud – FBref
Niels Hausgaard

Niels Hausgaard (født 31. august 1944) er en dansk sanger, sangskriver og satiriker. Han er født og oppvokst i Hirtshals men nå bosatt i Hundelev, Vendsyssel.
Siden 1970-årene er han kjent for sine sanger og underfundige komikk – typisk levert med en humoristisk og lun blanding af menneskekunnskap og mer eller mindre venstreorientert samfunnssatire. Denne er typisk kommet til uttrykk i de mange showene han i en rekke år har opptrådt med rundt omkring i Danmark. Opprinnelig er Hausgaard meget kjent for å tale vendelbomål – i de senere år dog i mindre utpreget grad. 


== Priser ==
I 2006 fikk han Gelsted-Kirk-Scherfig-Fondens kulturpris på 25 000 kr, som han gav videre til Dagbladet Arbejderen. Han fikk også i 2006 Otto Gelstedprisen på 65 000 kr.


== Diskografi ==
1974 – Et Portræt
1975 – Til Ane
1977 – Men det går jo nok
1979 – Kunst
1982 – Når alt kommer til alt
1983 – Han tog realen med
1985 – Kom lad os danse
1988 – Som jeg altid plejer at sige
1991 – I fornuftens land
1992 – En halv time tidligere
2005 – Flyv så


== Referanser ==


== Eksterne lenker ==
(en) Niels Hausgaard – kategori av bilder, video eller lyd på Commons 
(en) Niels Hausgaard på Internet Movie Database 
(da) Niels Hausgaard på Filmdatabasen 
(da) Niels Hausgaard på danskefilm.dk 
(da) Niels Hausgaard på danskfilmogtv.dk 
(en) Niels Hausgaard hos The Movie Database 
(en) Niels Hausgaard på Discogs 
(en) Niels Hausgaard på MusicBrainz 
Niels Hausgaard hjemmeside
Jan Engervik

Jan Engervik (født 23. april 1946) er en norsk visesanger fra Lindesnes kommune, han spiller gitar og synger. Han har gjendiktet mange av den danske satirikeren og låtskriveren Niels Hausgaards viser til Lindesnes-dialekt, blant annet Først ei halltime mot veggen og Tias krav. 
I tillegg til å ha et stort repertoir av  Sørlandsviser er  Jan Engervik en fremragende tolker av Evert Taubes viser. 
Engervik har prioritert levende opptredener og er mye på farten med sin gitar. I tillegg driver han Engerviks Fiskemat på Furuholmen i Lindesnes kommune.


== Diskografi ==
Nå alt komme te alt 2015
Jammen alligavel 2000
Alvorli talt 1995I tillegg bidrar han som en av flere artister på 

Harde svaberg og bløde konsonanter 1999
Chrysopolomidae

Chrysopolomidae er en artsfattig familie av sommerfugler som bare er kjent fra Afrika. De har sneglelignende larver i likhet med familien sneglespinnere (Limacodidae), og navnet "Afrikanske sneglespinnere" har blitt foreslått for familien. Lite ser ut til å være kjent om denne gruppen.


== Utseende ==
Kraftig bygde, middelsstore sommerfugler med brede, mer eller mindre avrundede vinger, gjerne lysbrune på farge, ofte med mørkere flekker eller tverrbånd.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Overfamilien Zygaenoidea
Familien Chrysopolomidae Aurivillius, 1895
Slekten Chrysopoloma  – 20 kjente arter
Slekten Ectropa  – 2 kjente arter
Ectropa alberici Dufrane, 1945
Ectropa ancilis Wallengren, 1863


== Eksterne lenker ==
(en) Chrysopolomidae i Global Biodiversity Information Facility 
Fra Naturhistoriska riksmuseet, Stockholm:
Chrysopoloma divisa: [1]
Chrysopoloma flaviceps: [2]
Ectropa ancilis: [3]
Marit Lange

Marit Ingeborg Lange (født 22. januar 1943) er kunsthistoriker som var mangeårig leder ved Nasjonalgalleriets Maleri- og skulpturavdeling, senere seniorforsker samme sted. Hun tok dr. philos.-grad ved det humanistiske fakultet ved UiO i 1996 med avhandling med tittel Harriet Backer.  Marit Lange er gift med professor Magne Malmanger.
Kunstneren Olaf Lange var onkel av far til Marit Lange.


== Noen publikasjoner ==
Olaf Lange: Jugendstil og symbolisme i norsk grafikk / Jugendstil and Symbolism in the Graphic Art of Norway., Marit Lange, Jugendstilsenteret, Ålesund 2005, ISBN 82-995483-3-0
Der aander en tindrende Sommerluft varmt over Hardangerfjords Vande-, Nasjonalgalleriet, Oslo 2003, ISBN 82-90744-87-0
Fra romersk barokk til norsk nyromantikk : utvalgte artikler;Marit Lange, Ina Johannesen og Knut Ljøgodt; Oslo 2003, Ortiz forl., ISBN 82-92395-08-3
Svermeri og virkelighet : München i norsk maleri; Marit Lange, Knut Ljøgodt, Ann Falahat; Nasjonalgalleriet, Oslo 2002, ISBN 82-90744-78-1


== Referanser ==


== Eksterne lenker ==
Kaja Korsvold (10. september 2005). «Fant novelle av Kitty L. Kielland». Aftenposten. Besøkt 31. juli 2007. «Funnet av den forsvunne novellen av Kitty L. Kielland er betydningsfullt. Slektningen Marit Lange, som selv er ekspert på kunstneren, fant den i en margarinkasse.»
Ludwik Geyer

Ludwik Ferdynand Geyer (født 7. januar 1805 i Berlin, død 21. oktober 1869 i Łódź) var en tysk-polsk forretningsmann og en av pionerene innen utviklingen av tekstilindustrien i Łódź og i Polen, og bygde den første dampdrevne tekstilfabrikken i Kongress-Polen.  


== Liv og virke ==
Geyer kom fra en fabrikantfamilie fra Sachsen. Faren hans, Adam, eide en bomullsfabrikk i Neugerzdorf ved Löbau i Oberlausitz. Ludwik fullførte Akademiet i Berlin og begynte å arbeide i farens fabrikk. Forretningen gikk imidlertid ikke særlig bra. I 1828 reiste familien til Łódź, som mange andre familier fra Stor-Polen, Schlesien, Sachsen og Tsjekkia, lokket av byens muligheter. 

Geyer begynte med et beskjedent trykkeri, men med sine ferdigheter begynte fabrikken snart å utvikle seg raskt. I 1885 begynte han å bygge et nytt, stort mekanisk spinneri og veveri, som med tiden ble kalt «Den hvite fabrikk». I motsetning til de andre fabrikkene i byen var fabrikken nemlig gipset og malt hvit. I sin tid var Ludwik Geyer den største forretningsmannen i Łódź. I 1839 fikk fabrikken hans Polen og Russlands første dampmaskin. Slik begynte mekaniseringen av tekstilindustrien i Łódź, og røykfylte fabrikkpiper ble et av byens kjennemerker. 
Av forskjellige grunner gikk forretningen inn i en økonomisk krise på 1850-tallet. Dette resulterte i at Geyer ikke hadde ressurser nok til å konkurrere med den nye fabrikantstjernen Karol Scheibler, som åpnet et enormt spinneri i 1855. Den sakte med sikre nedgangen varte i om lag ti år. Den polske bank krevde nedbetaling av lånene Geyer hadde tatt opp. Men det største nederlaget for Geyer var den amerikanske borgerkrigen i 1861. Bare de økonomisk mest stabile fabrikantene kunne overleve «bomullssulten» etter at den amerikanske bomullseksporten til Europa opphørte.
Ludwik Geyer døde som bankerott i 1869 og ble gravlagt på Den gamle kirkegård i Łódź. Til tross for at fabrikantkarrieren ble et nederlag, satte Ludwik Geyer dype spor etter seg i Łódź’ historie. Byens utvikling i årene 1830–1860 var til en viss grad hans fortjeneste. Ved å forbedre teknikken og innføre nye maskiner (særlig dampmaskinene) bidrog han dessuten til industriutviklingen i Polen.
Til tross for at Luwik Geyers familie opprinnelig var tysk, oppfattet familiemedlemmene seg som polakker. Robert Geyer, Ludwiks barnebarn, ville i 1939 ikke frasi seg sin polskhet og ble av den grunn skutt ned av Gestapo i sin villa ved Piotrkowska-gaten 280.


== Referanser ==
George Thomas Napier

George Thomas Napier (født 30. juni 1784, død 16. september 1855) var en britisk general og guvernør i Kappkolonien.
Han sluttet seg til British Army i 1800 og utmerket seg under John Moore og Arthur Wellesley, hertugen av Wellington i halvøyskrigen. Han mistet sin høyre arm under stormingen av Badajoz.
Napier ble generalmajor i 1837 og generalløytnant i 1846. Han var guvernør og øverstkommanderende for hæren i Kappkolonien fra 1839 til 1843. Det var under ham at slaveriet ble avskaffet og boerne trakk seg ut av Natal. Han ble tilbudt, men takket nei til, stillingen som øverstkommanderende i India etter slaget ved Chillianwalla og også stillingen over den sardinske hæren i 1849.Napier ble general i 1854.
Hans selvbiografi, Passages in the Early Military Life of General Sir GT Napier, ble publisert av hans sønn, general WCE Napier, i 1885.
Han døde i Genève i Sveits den 16. september 1855. 


== Referanser ==
Anomoeotidae

Anomoeotidae er en artsfattig familie av tropiske sommerfugler som hører til overfamilien Zygaenoidea. Det er kjent ca. 50 arter. De ligner bloddråpesvermere (Zygaenidae) og ble tidligere regnet til denne familien. Familien er utbret i tropiske områder av Afrika og Asia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Overfamilien Zygaenoidea
Familien Anomoeotidae Hering, 1937
Akesina basalis Moore, 1888
Slekten Anomoeotes Felder, 1874 – 14 arter
Slekten Dianeura Butler, 1888- 3 arter
Slekten Plethoneura Bryk, 1913
Slekten Staphylinochrous Butler, 1894 – 23 arter
Slekten Thermochrous Hampson, 1910 – 8 arter


== Referanser ==


== Eksterne lenker ==
(en) Anomoeotidae i Global Biodiversity Information Facility 
(en) Anomoeotidae hos NCBI 
(en) Kategori:Anomoeotidae – bilder, video eller lyd på Wikimedia Commons 
Anomoeotidae – detaljert informasjon på Wikispecies
Cato Holtet

Cato Holtet (født 3. mars 1963) er en tidligere norsk fotballspiller. Han ble toppscorer for Kongsvinger i 1987 med elleve mål.


== Klubber ==
Lillestrøm (1984)
Kongsvinger (1985–1990)


== Referanser ==


== Eksterne lenker ==
(en) Cato Holtet – Transfermarkt 
(no) Cato Holtet – Norges Fotballforbund
Vidar Sanderud

Vidar Sanderud (født 14. desember 1961) er en norsk tidligere fotballspiller. 


== Referanser ==


== Eksterne lenker ==
(en) Vidar Sanderud – Transfermarkt 
(no) Vidar Sanderud – Norges Fotballforbund 
(en) Vidar Sanderud – FBref
Arnfinn Engerbakk

Arnfinn Engerbakk (født 22. mars 1964) er en norsk tidligere fotballspiller.
Engerbakk spilte for Kongsvinger i tolv eliteseriesesonger (1986 til 1997). Han var en anvendelig spiller, og opptrådte både som spiss, midtbanespiller og høyreback. Han spilte totalt 223 eliteseriekamper og scoret 33 mål.
Arnfinn Engerbakk fikk med seg fire kamper for Norges landslag, samtlige i 1987. Norge slapp inn bare ett mål i løpet av disse kampene, men han scoret ingen selv.


== Engerbakks landskamper ==
26. mai 1987 – Norge – Bulgaria 0-0
12. august 1987 – Sovjetunionen – Norge 1-0
26. august 1987 –  Norge - Sveits 0-0
18. november 1987 – Tyrkia – Norge 0-0


== Referanser ==


== Eksterne lenker ==
(en) Arnfinn Engerbakk – Transfermarkt 
(en) Arnfinn Engerbakk – EU-Football.info 
(no) Arnfinn Engerbakk – Norges Fotballforbund 
(en) Arnfinn Engerbakk – FBref
Caleb Francis

Caleb Francis (født 8. februar 1968 på Mauritius) er en norsk tidligere fotballspiller.
Caleb Francis spilte for Lillehammer FK (LFK) frem til han var 17 år og er en av LFKs mest profilerte spillere. Etter dette gikk ferden videre til toppfotball i Kongsvinger hvor han spilte i tilsammen åtte sesonger og laget over 20 mål i eliteserien i fotball. I tillegg til karrieren i Kongsvinger, spilte Francis spiss for Bryne i 1. divisjon fotball for herrer et par sesonger. Her scoret han hele 60 mål på 118 kamper, og ble blant annet toppscorer i denne ligaen i 1998. På slutten av sin karriere gikk Francis til Ull/Kisa hvor han spilte i 2½ år, før han til slutt gikk til Larvik Fotball, der han var i 1½ år.
Francis har etter den aktive karrieren vært trener for blant annet IL Runar Fotballs A-lag.
Han jobber nå som lærer, på Ra ungdomsskole, ved siden av å være aktiv i fotballen.


== Klubber ==
Lillehammer FK (1978–1987)
Kongsvinger (1988–1995 og 1999)
Bryne (1996–1998)


== Referanser ==


== Eksterne lenker ==
(en) Caleb Francis – Transfermarkt 
(en) Caleb Francis – FBref
André Krogsæter

André Krogsæter (født 12. mai 1961  i Oslo) er en tidligere norsk fotballspiller. Han spilte 128 seriekamper for Lillestrøm og scoret 45 seriemål. Han var med i den norske OL-troppen i 1984 og spilte til sammen fire A-landskamper, tre av dem i OL. Han spilte også to kamper for U21-landslaget, én for G19-, og to for G16. Han ble historisk da han scoret alle de fire målene i LSKs 4–1-seier over Vålerenga i cupfinalen 1985.


== Klubber ==
Lillestrøm (1980–1986)
Årvoll (1966-1979)


== Referanser ==


== Eksterne lenker ==
(no) «Cupfinalen 1985 (med TV-bildene hos NRK)». lsk.no. 26. august 2017. 
(no) «Cupmestere 1985». Lillestrøm Sportsklubb. 20. oktober 2015. 
(no) «Tidligere LSK-VIF-klassikere». Aftenposten. 6. august 2003. 
(en) André Krogsæter – Olympedia 
(en) André Krogsæter – Sports-Reference (OL-resultater – arkivert) 
(en) André Krogsæter – Transfermarkt 
(en) André Krogsæter – national-football-teams.com 
(en) André Krogsæter – EU-Football.info 
(no) André Krogsæter – Norges Fotballforbund